Πρόταση απόφασης του Συμβουλίου για χορήγηση μακροπρόθεσμης χρηματοδοτικής συνδρομής προς τη Βουλγαρία (97/C 190/11) COM(97) 234 τελικό - 97/0143(CNS)

(Υποβλήθηκε από την Επιτροπή στις 22 Μαΐου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235 αυτής,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η Επιτροπή συμβουλεύθηκε τη νομισματική επιτροπή προτού υποβάλει την πρότασή της 7

ότι η Βουλγαρία έχει αναλάβει ριζικές πολιτικές και οικονομικές μεταρρυθμίσεις και καταβάλλει σημαντικές προσπάθειες για τη δημιουργία ελεύθερης οικονομίας 7

ότι η Βουλγαρία και η Ευρωπαϊκή Ένωση έχουν συνάψει ευρωπαϊκή συμφωνία με την οποία δημιουργείται σχέση σύνδεσης μεταξύ τους 7

ότι, με την απόφαση 91/311/ΕΟΚ (1), το Συμβούλιο αποφάσισε να χορηγήσει στη Βουλγαρία μεσοπρόθεσμη χρηματοδοτική συνδρομή ύψους 290 εκατομμυρίων Ecu προκειμένου να εξασφαλισθεί η ισορροπία του ισοζυγίου πληρωμών της χώρας και ότι με την απόφαση 92/511/ΕΟΚ (2), το Συμβούλιο αποφάσισε να χορηγήσει στη Βουλγαρία περαιτέρω συνδρομή ύψους 11 εκατομμυρίων Ecu 7

ότι ωστόσο, απαιτούνται ορισμένα πρόσθετα μέτρα προσαρμογής και μεταρρυθμίσεις στη Βουλγαρία προκειμένου να ενισχυθεί ο χρηματοπιστωτικός τομέας και να επιταχυνθεί ο ρυθμός των ιδιωτικοποιήσεων 7

ότι τον Απρίλιο του 1997, η Βουλγαρία υπέγραψε συμφωνία με το Διεθνές Νομισματικό Ταμείο (ΔΝΤ) σχετικά με ένα οικονομικό πρόγραμμα το οποίο θα υποστηριχθεί με συμφωνία stand-by 7

ότι οι αρχές της Βουλγαρίας ζήτησαν οικονομική συνδρομή από διεθνείς χρηματοδοτικούς οργανισμούς, την Κοινότητα και άλλους διμερείς χορηγούς 7 ότι πέραν της χρηματοδότησης που εκτιμάται ότι δύνανται να χορηγήσουν το ΔΝΤ και η Διεθνής Τράπεζα εξακολουθεί να παραμένει ένα χρηματοδοτικό υπόλοιπο ύψους 550 εκατομμυρίων δολαρίων Ηνωμένων Πολιτειών της Αμερικής το οποίο πρέπει να καλυφθεί για την περίοδο εφαρμογής του προγράμματος προκειμένου να ενισχυθούν τα διαθέσιμα της χώρας και να στηριχθούν οι πολιτικοί στόχοι στους οποίους αποβλέπει το οικονομικό πρόγραμμα της κυβέρνησης 7

ότι η χορήγηση από μέρους της Κοινότητας ενός νέου μακροπρόθεσμου δανείου προς την Βουλγαρία αποτελεί το κατάλληλο μέτρο για τη στήριξη του ισοζυγίου πληρωμών και την ενίσχυση των αποθεματικών 7

ότι το κοινοτικό δάνειο πρέπει να διαχειρίζεται η Επιτροπή 7

ότι η συνθήκη δεν προβλέπει για την έκδοση της παρούσας απόφασης εξουσίες διαφορετικές από εκείνες του άρθρου 235,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Κοινότητα θα διαθέσει στη Βουλγαρία μια μακροπρόθεσμη δανειακή διευκόλυνση 250 εκατομμυρίων Ecu κατ' ανώτατο όριο μέγιστης διάρκειας δέκα ετών, με σκοπό να εξασφαλισθεί μια βιώσιμη κατάσταση όσον αφορά το ισοζύγιο πληρωμών και να ενισχυθούν τα διαθέσιμα της χώρας.

2. Προς το σκοπό αυτόν η Επιτροπή εξουσιοδοτείται να δανεισθεί, εξ ονόματος της Ευρωπαϊκής Κοινότητας, τους απαραίτητους πόρους που θα τεθούν στη διάθεση της Βουλγαρίας υπό μορφή δανείου.

3. Το εν λόγω δάνειο θα διαχειρίζεται η Επιτροπή σε συνεννόηση με τη νομισματική επιτροπή και κατά τρόπο συνεπή προς τις συμφωνίες που συνάπτονται μεταξύ του ΔΝΤ και της Βουλγαρίας.

Άρθρο 2

1. Η Επιτροπή εξουσιοδοτείται να συνάψει συμφωνία με τις αρχές της Βουλγαρίας, αφού συμβουλευθεί τη νομισματική επιτροπή και συντονισμένα με το ΔΝΤ, ως προς τους όρους οικονομικής πολιτικής που θα συνοδεύουν το δάνειο. Οι όροι αυτοί θα είναι συνεπείς προς τις συμφωνίες που αναφέρονται στο άρθρο 1 παράγραφος 3.

2. Η Επιτροπή θα επαληθεύει ανά τακτά χρονικά διαστήματα, σε συνεννόηση με τη νομισματική επιτροπή και σε συνεργασία με το ΔΝΤ, ότι η οικονομική πολιτική που ασκεί η Βουλγαρία ανταποκρίνεται στους στόχους του δανείου και ότι τηρούνται οι όροι του.

Άρθρο 3

1. Το δάνειο θα τεθεί στη διάθεση της Βουλγαρίας σε δύο δόσεις. Με βάση τις διατάξεις του άρθρου 2, η πρώτη δόση θα αποδεσμευθεί μετά την ολοκλήρωση της πρώτης αναθεώρησης της συμφωνίας stand-by που συμφωνήθηκε με το Διεθνές Νομισματικό Ταμείο.

2. Με βάση τις διατάξεις του άρθρου 2, η δεύτερη δόση θα αποδεσμευθεί εφόσον συνεχίζεται ικανοποιητικά η συμφωνία stand-by και όχι πριν από την παρέλευση ενός τριμήνου από την αποδέσμευση της πρώτης δόσης.

3. Τα κεφάλαια θα καταβληθούν στην Εθνική Τράπεζα της Βουλγαρίας.

Άρθρο 4

1. Οι δανειοληπτικές και δανειοδοτικές ενέργειες που αναφέρονται στο άρθρο 1 θα πραγματοποιηθούν με την ίδια τοκοφόρο ημερομηνία και δεν πρέπει να εμπλέκει την Κοινότητα όσον αφορά την τροποποίηση της ημερομηνίας εξόφλησης, τους κινδύνους συναλλαγματικής ισοτιμίας ή επιτοκίου ή οποιοδήποτε άλλο εμπορικό κίνδυνο.

2. Η Επιτροπή θα λάβει τα απαραίτητα μέτρα, εφόσον το ζητήσει η Βουλγαρία, προκειμένου να εξασφαλίσει ότι στους όρους του δανείου συμπεριλαμβάνεται μια ρήτρα πρόωρης εξόφλησης και ότι δύναται να εφαρμοσθεί.

3. Με αίτημα της Βουλγαρίας, και εφόσον οι επικρατούσες συνθήκες επιτρέπουν τη βελτίωση του επιτοκίου των δανείων, η Επιτροπή δύναται να αναχρηματοδοτήσει εξ ολοκλήρου ή κατά ένα μέρος τα ποσά που αρχικά δανείσθηκε ή να αναδιατάξει τους αντίστοιχους χρηματοδοτικούς όρους. Οι ενέργειες αναχρηματοδότησης ή αναδιάταξης θα πραγματοποιηθούν σύμφωνα με τους όρους που αναφέρονται στην παράγραφο 1 και δεν θα έχουν ως αποτέλεσμα την παράταση της μέσης προθεσμίας εξόφλησης του σχετικού δανείου ή την αύξηση του εναπομένοντος κατά την ημερομηνία της αναχρηματοδότησης ή της αναδιάταξης κεφαλαίου, εκφρασμένου με την τρέχουσα συναλλαγματική ισοτιμία.

4. Η Βουλγαρία, θα φέρει όλες τις συναφείς δαπάνες που θα πραγματοποιεί η Επιτροπή κατά τη σύναψη και εκτέλεση των ενεργειών που απορρέουν από την παρούσα απόφαση.

5. Η νομισματική επιτροπή θα ενημερώνεται για την εξέλιξη των ενεργειών που αναφέρονται στις παραγράφους 2 και 3, τουλάχιστον μία φορά κατ' έτος.

Άρθρο 5

Η Επιτροπή θα υποβάλλει στο Ευρωπαϊκό Κοινοβούλιο και το Συμβούλιο, τουλάχιστον μία φορά κατ' έτος, έκθεση που θα περιλαμβάνει αξιολόγηση της εφαρμογής της παρούσας απόφασης.

(1) ΕΕ αριθ. L 174 της 3. 7. 1991, σ. 36.

(2) ΕΕ αριθ. L 317 της 31. 10. 1992, σ. 94.